హైదరాబాద్: ఒక మంచి ఆర్టిస్టు, మిత్రుడిని కోల్పోయామని నటుడు, నిర్మాత, డైరక్టర్ రవిబాబు అన్నారు. హాస్య నటుడు విజయ్ సాయి భౌతికకాయానికి మంగళవారం సాయంత్రం అంత్యక్రియలు జరిగాయి. ఈ కార్యక్రమంలో పాల్గొన్న అనంతరం రవిబాబు మీడియాతో మాట్లాడుతూ.. విజయ్ తల్లిదండ్రులు చేతికి అందివచ్చిన బంగారు కొడుకును కోల్పోయారని ఆవేదన వ్యక్తం చేశారు. విజయ్ సినిమా ప్రస్తానం (అమ్మాయిలు అబ్బాయిలు) తనతోనే మొదలయ్యిందని అన్నారు. తన తొలి సినిమాకు పొట్టి వ్యక్తి కావాలని అనుకున్నామని, అందుకు విజయ్ వచ్చారని, అయితే తాను అనుకున్నదానికంటే విజయ్ అంగుళం ఎక్కువ ఉన్నాడని, దాంతో పనికిరావని చెప్పి పంపేశానని చెప్పారు.మరుసటి రోజు మళ్లీ విజయ్ తన కార్యాలయానికి వచ్చాడని, మళ్లీ ఎందుకు వచ్చావని ప్రశ్నించగా ‘‘సార్ నిన్న షూస్ వేసుకు వచ్చాను, ఇవాళ షూస్ లేకుండా వచ్చాను. ఇప్పుడు సరిపోతానేమో చూడండి అన్నాడు’’.. దాంతో మళ్లీ చూడగా తాను అనుకున్నదానికంటే కొంచెం తక్కువే ఉన్నాడని, దాంతో ఆ వేషం విజయ్కే ఇవ్వాలని చెప్పడం జరిగిందని, ఇది జరిగి సుమారు 13, 14 ఏళ్లు అయిందని రవిబాబు పేర్కొన్నారు. ఆ తర్వాత అతనితో చాలా సినిమాలు చేశానని సోగ్గాడు, పార్టీ తదితర సినిమాలు చేశానని రవిబాబు చెప్పారు. విజయ్ బయట ఉన్నా తనతో ప్రతి విషయం మాట్లాడేవాడని రవిబాబు తెలిపారు.
hyderabad: oka manchi artistu, mitrudini kolpoyamani natudu, nirmaata, diracter ravibabu annaru. haasya natudu vijay saayi bhoutikakaayaaniki mangalavaaram saayantram antyakriyalu jarigai. ee kaaryakramamlo palgonna anantaram ravibabu meediatho maatlaadutuu.. vijay tallidandrulu chetiki andivacchina bangaaru kodukunu kolpoyarani aavedana vyaktam chesaru. vijay sinima prastaanam (ammayilu abbailu) tanatone modalayyindani annaru. tana toli sinimaaku potti vyakti kaavaalani anukunnamani, anduku vijay vacharani, ayithe taanu anukunnadaanikante vijay angulam ekkuva unnaadani, daamto panikiraavani cheppi pampesanani cheppaaru.marusati roju malli vijay tana kaaryaalayaaniki vachaadani, malli enduku vachavani prasninchagaa ‘‘sar ninna shoos vesuku vachanu, ivaala shoos lekunda vachanu. ippudu saripotanemo chudandi annadu’’.. daamto malli chudagaa taanu anukunnadaanikante konchem takkuve unnaadani, daamto aa vesham vijayyke ivvaalani cheppadam jarigindani, idhi jarigi sumaru 13, 14 ellu ayindani ravibabu perkonnaru. aa tarvaata athanitho chala cinimaalu chesanani soggadu, party taditara cinimaalu chesanani ravibabu cheppaaru. vijay bayata unna tanatho prati vishayam matladevadani ravibabu telipaaru.